Določanje stoletja

Verjetno ste že slišali, da se je nekaj zgodilo v 15., 18., 20. … stoletju.

Kako to določamo, si bomo ogledali danes.

Pogosta napaka, ki jo ljudje naredijo je ta, da po letnici določajo stoletje, npr. leto 1726 naj bi bilo v 17. stoletju. To ni res, saj vedno štejemo eno stotico več. Torej je bilo leto 1726 v 18. stoletju, leto 367 pa v 4. stoletju.

Razlaga je dokaj preprosta: tisto kar se je zgodilo med leti 0 in 99 se je zgodilo v 1. stoletju in ne v ničtem stoletju. Če se je nekaj zgodilo leta 85, se je zgodilo v 1. stoletju. Kar se je zgodilo leta 134, se je zgodilo v 2. stoletju …

V nadaljevanju rešite vaje v delovnem zvezku, 2. del, na strani 104, 105 in 106.

Nekoliko v pomoč pri reševanju:

* **SDZ 2, str. 104**
* Preberemo Cofovo besedilo in ugotovimo, da se je Cof rodil leta 2000 ali kasneje. Torej so se tudi vsi učenci rodili v 21. stoletju (učitelj/-ica in starši učencev pa v 20.).
* **SDZ 2, str. 105**

Zmorem tudi to

1. naloga

Na prvi pogled je videti, da je preglednica zapletena, nepregledna, vendar v resnici ni tako.

To bomo videli, ko pojasnimo prvi stolpec:

Jurij Vega je bil znan slovenski matematik. Rodil se je 23. 3. 1754 (sredi 18. stoletja) v Zagorici pri Dolskem in umrl 26. 9. 1802 (na začetku 19. stoletja).

Poiščemo njegov poklic (matematik) in ga povežemo z letnico na časovnem traku.

* **SDZ 2, str. 106**

Zmorem tudi to

2. naloga

* Pred reševanjem pojasnimo izraza *pred našim štetjem* in *našega štetja*. Pravilna izraza sta tudi *pred Kristusom* in *po Kristusu*.

Štetje let od Jezusovega rojstva naprej so uvedli v 6. stoletju. Števila 0 takrat še niso poznali, zato so leto, v katerem naj bi bil Jezus rojen, označili z 1, leto pred tem pa so poimenovali leto 1 pred Kristusom. Leto 0 torej sploh ne obstaja.

Danes predvidevajo, da je pri izračunu letnice Kristusovega rojstva prišlo do napake in da se je Kristus v resnici rodil nekaj let prej.

<https://folio.rokus-klett.si/?credit=R5MAT5_2del&pages=104-105>

Rešene naloge preverite s pomočjo rešitev. Kliknete na spodnjo ikono, označite s kljukico.

